ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤศจิกายน ๒๕61

เรื่อง ข้อสั่งการของนายกรัฐมนตรีจากการประชุมคณะรัฐมนตรี เมื่อวันที่ 10 ตุลาคม 2561

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.2/ว 6140

ลงวันที่ 25 ตุลาคม 2561 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า ในคราวประชุมคณะรัฐมนตรี เมื่อวันที่ 10 ตุลาคม 2561 นายกรัฐมนตรีมีข้อสั่งการที่เกี่ยวข้องกับหน่วยงาน คือ ด้านเศรษฐกิจ ประเด็นการเร่งประชาสัมพันธ์และสร้างการรับรู้เกี่ยวกับการดำเนินการแก้ไขปัญหาหนี้นอกระบบ และการให้ความช่วยเหลือด้านสินเชื่อแก่ประชาชนผู้มีรายได้น้อยในโครงการต่าง ๆ ของรัฐบาล โดยให้กระทรวงการคลังเร่งประชาสัมพันธ์และสร้างการรับรู้เกี่ยวกับการดำเนินการดังกล่าว เช่น การให้สินเชื่อของ ฟิโกไฟแนนซ์ นาโนไฟแนนซ์ เป็นต้น ให้ถูกต้องและทั่วถึง รวมทั้งให้ประสานงานและร่วมมือกับสถาบันการเงินต่าง ๆ เพื่อกำหนดแนวทางการดำเนินการเพื่อให้การช่วยเหลือด้านสินเชื่อดังกล่าวสอดคล้องกับความต้องการหรือสภาพปัญหาของผู้มีรายได้น้อยมากยิ่งขึ้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการดังกล่าวตามข้อสั่งการของนายกรัฐมนตรีเป็นไปอย่างมีประสิทธิภาพ จึงขอให้จังหวัดแจ้งองค์กรปกครองส่วนท้องถิ่นดำเนินการประชาสัมพันธ์และสร้างการรับรู้เกี่ยวกับการดำเนินการแก้ไขปัญหาหนี้นอกระบบ และการให้ความช่วยเหลือด้านสินเชื่อแก่ประชาชนผู้มีรายได้น้อยในโครงการต่าง ๆ ของรัฐบาล รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

ส่วนส่งเสริมการพัฒนาเศรษฐกิจ สังคม และคุณภาพชีวิต

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

โทร. ๐ ๒241 9000 ต่อ 4132 – 4133

ผู้ประสานงาน นางสาวเบญจวรรณ ไวยวุฒินันท์ โทร.09 2915 5549